·nariadenie o údajoch na úrovni fariem s prenosom mikroúdajov na základe modulárneho prístupu so základnými premennými, s modulmi a so satelitmi,

·tvorba štatistiky by mohla byť efektívnejšia, ak by sa právne predpisy prispôsobili tak, aby umožnili využitie rôznych zdrojov informácií, a ak by sa členské štáty adaptovali na modernú technológiu.

·EASS nie je dostatočne flexibilný a nereaguje dosť rýchlo na vznikajúce požiadavky, čo súvisí čiastočne s inherentným fungovaním štatistiky a čiastočne so spôsobom, akým boli nariadenia vypracované, ale je to aj z dôvodu nedostatku rozpočtových a ľudských zdrojov,

3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

Vzhľadom na ciele a obsah návrhu je nariadenie najvhodnejší nástroj. Dôležité spoločné politiky EÚ, medzi ktorými je aj SPP, vo svojej podstate závisia od porovnateľnej, harmonizovanej a kvalitnej poľnohospodárskej štatistiky na európskej úrovni. To možno najlepšie zabezpečiť prostredníctvom nariadení, ktoré sú priamo uplatniteľné v členských štátoch a nie je potrebné ich najprv transponovať do vnútroštátnych právnych predpisov.

Z posúdenia vplyvu vyplynulo, že v rámci uprednostňovanej možnosti by EASS mali pokrývať tri nariadenia. Dve z týchto nariadení by boli nové a nahradili by viaceré staršie nariadenia EÚ o poľnohospodárskej štatistike. Prvé z nich, nariadenie (EÚ) 2018/1091 o integrovaných štatistikách fariem (IFS), ktoré pokrýva údaje o štruktúre fariem a údaje o sadoch a vinohradoch, bolo prijaté v roku 2018. Druhým je súčasný návrh nariadenia o štatistike poľnohospodárskych vstupov a výstupov (SAIO), ktoré pokrýva vstupy a výstupy odvetvia poľnohospodárstva: poľnohospodárska produkcia (plodiny a zvieratá) vrátane ekologického poľnohospodárstva, cien v poľnohospodárstve, živín a prípravkov na ochranu rastlín. Tretie nariadenie, ktoré sa uvádza v posúdení vplyvu, sa bude týkať zmeny nariadenia (ES) č. 138/2004 o úhrnných účtoch pre poľnohospodárstvo (EAA). Keďže EAA sú satelitným účtom národných účtov a majú makroekonomický charakter, nenavrhla sa ich integrácia do nových rámcových nariadení. Namiesto toho sa navrhlo, aby boli naďalej predmetom nezávislých právnych predpisov tak, ako to je, odkedy nariadenie o EAA v roku 2004 prvýkrát nadobudlo účinnosť, a aby sa modernizovali súčasne s rozvíjaním SAIO.

4.dvojstupňová integrácia poľnohospodárskej štatistiky: touto možnosťou by sa zachovali výhody možnosti č. 3 a zároveň by sa vytvorením dvoch nových rámcových nariadení v dvoch rozdielnych fázach zvýšila flexibilita a znížil časový tlak.

1.základný scenár – žiadne opatrenie Únie týkajúce sa štrukturálnych údajov o poľnohospodárstve: v rámci tejto možnosti by sa zber údajov ponechal na členské štáty, čoho dôsledkom by bola zmes rozdielnych prístupov a kvality;

Druhá trojročná monitorovacia správa sa nahradí retrospektívnym hodnotením obnoveného EASS, ktoré sa vyhotoví v súlade s usmerneniami Komisie týkajúcimi sa hodnotenia. Ak to bude potrebné, mohlo by predstavovať aj základ pre ďalšie revízie právnych predpisov.

(7)Európska štatistika poľnohospodárskych vstupov a výstupov sa v súčasnosti zbiera, zostavuje a šíri na základe viacerých právnych aktov. Táto štruktúra nezabezpečuje riadnu konzistentnosť medzi jednotlivými štatistickými doménami ani nepodporuje integrovaný prístup k rozvoju, tvorbe a šíreniu poľnohospodárskej štatistiky. Týmto nariadením by sa mali nahradiť uvedené právne akty na účely harmonizácie a porovnateľnosti informácií a mala by sa ním zabezpečiť konzistentnosť a koordinácia v rámci európskej poľnohospodárskej štatistiky, uľahčiť integrácia a zefektívnenie príslušných štatistických procesov a umožniť holistickejší prístup. Preto je potrebné zrušiť nariadenia Európskeho parlamentu a Rady (ES) č. 1165/2008 (), (ES) č. 543/2009() a (ES) č. 1185/2009 () a smernicu Rady 96/16/ES (). Do tohto nariadenia by sa mali integrovať mnohé súvisiace dohody v rámci Európskeho štatistického systému (ESS) a džentlmenské dohody o prenose údajov, ak bolo dokázané, že údaje spĺňajú požiadavky používateľov, dohodnutá metodika funguje a údaje majú primeranú kvalitu.

(8)Štatistika vyžadovaná v súlade s nariadením Komisie (ES) č. 617/2008 () sa zbierala v rámci ESS, pričom spĺňala niektoré, ale nie všetky jeho štandardy kvality. Táto štatistika podporuje európske a vnútroštátne politiky z dlhodobejšieho hľadiska a mala by sa integrovať ako európska štatistika, aby sa zaručila dostupnosť a kvalita údajov. Aby sa zabránilo duplicitnému vykazovaniu zo strany členských štátov, mali by sa zrušiť štatistické požiadavky v zmysle nariadenia (ES) č. 617/2008.

(9)Veľkú časť európskej poľnohospodárskej plochy tvorí trávny porast. Produkcia týchto plôch sa v minulosti nepovažovala za dôležitú, takže štatistika plodín neobsahovala údaje o produkcii. Keďže vplyv trávnych porastov a prežúvavcov na životné prostredie nadobudol na význame v súvislosti so zmenou klímy, je potrebná štatistika o produkcii trávnych porastov a pasení zvierat.

(10)V záujme harmonizácie a porovnateľnosti informácií o poľnohospodárskych vstupoch a výstupoch s informáciami o štruktúre poľnohospodárskych podnikov a v záujme ďalšieho vykonávania stratégie pre poľnohospodársku štatistiku na rok 2020 a ďalšie roky by toto nariadenie malo doplniť nariadenie (EÚ) 2018/1091.

(11)Nariadenie Európskeho parlamentu a Rady (ES) č. 138/2004 () nepokrýva štatistiku cien v poľnohospodárstve, mala by sa však zabezpečiť jej dostupnosť a koherentnosť s úhrnnými účtami pre poľnohospodárstvo (EAA). Keďže EAA sú satelitným účtom národných účtov, nie je vhodné, aby sa štatistika cien v poľnohospodárstve zahrnula do nariadenia (ES) č. 138/2004. Štatistika poľnohospodárskych vstupov a výstupov by preto mala pokrývať štatistiku cien poľnohospodárskych vstupov, ktorá je koherentná s EAA. V členských štátoch by mali byť k dispozícii absolútne údaje o cenách poľnohospodárskych výstupov, aby sa umožnili výpočty EAA a porovnateľné cenové indexy.

(12)Údaje týkajúce sa uvádzania na trh a používania pesticídov, ktoré sa majú predkladať podľa smernice Európskeho parlamentu a Rady 2009/128/ES () a nariadenia Európskeho parlamentu a Rady (ES) č. 1107/2009 (), by sa mali na účely požiadaviek tohto nariadenia používať v súlade s príslušnými ustanoveniami uvedenej smernice a uvedeného nariadenia.

(13)Porovnateľná štatistika všetkých členských štátov o poľnohospodárskych vstupoch a výstupoch je dôležitá na určenie vývoja SPP. Preto by sa v prípade premenných mali v čo najväčšej miere používať štandardné klasifikácie a spoločné definície.

(14)Údaje potrebné na zostavenie štatistiky by sa mali podľa možnosti zbierať tak, aby boli náklady a administratívne zaťaženie čo najnižšie. Preto treba identifikovať možných vlastníkov zdrojov vyžadovaných údajov a zabezpečiť, aby sa tieto zdroje mohli použiť na štatistické účely.

(15)Súbory údajov, ktoré sa majú zasielať, sa týkajú viacerých štatistických domén. V záujme zachovania flexibilného prístupu, pri ktorom je možné v prípade zmeny požiadaviek na údaje štatistiku prispôsobiť, by sa v základnom nariadení mali stanoviť len domény, témy a podrobné témy, zatiaľ čo podrobné súbory údajov by sa stanovili vo vykonávacích aktoch.

(16)Ekologická poľnohospodárska výroba je čoraz dôležitejšia ako ukazovateľ udržateľných systémov poľnohospodárskej výroby. Preto treba zabezpečiť, aby bola štatistika ekologického poľnohospodárstva konzistentná so štatistikou inej poľnohospodárskej výroby, a to jej integrovaním do súborov údajov. Uvedená štatistika ekologickej poľnohospodárskej výroby by mala byť koherentná aj s administratívnymi informáciami získanými podľa nariadenia Európskeho parlamentu a Rady (EÚ) 2018/848 a mala by ich využívať ().

(17)V súlade s nariadením Európskeho parlamentu a Rady (ES) č. 1059/2003 () by sa územné jednotky mali vymedziť v súlade s klasifikáciou územných jednotiek pre štatistické účely (NUTS).

(18)Malo by byť možné zbierať údaje o ad hoc témach v súvislosti s poľnohospodárskymi vstupmi a výstupmi v určitom čase, aby sa doplnili údaje zbierané na pravidelnej báze o ďalšie údaje o témach, pri ktorých sa vyžaduje viac informácií, ako aj o nových javoch alebo inováciách.

(19)S cieľom znížiť administratívne zaťaženie členských štátov by sa mali umožniť výnimky z určitých pravidelných prenosov údajov, ak majú členské štáty v prípade uvedených údajov len malý podiel na celkovej hodnote za EÚ.

(20)V záujme zlepšenia efektívnosti procesov tvorby štatistiky v rámci ESS a zníženia administratívneho zaťaženia respondentov by národné štatistické úrady (NŠÚ) a iné vnútroštátne orgány mali mať právo na bezodkladný a bezplatný prístup ku všetkým administratívnym údajom, ktoré sa zbierajú na verejné účely, alebo právo ich využívať bez ohľadu na to, či ich vlastnia verejné alebo súkromné subjekty. Národné štatistické úrady (NŠÚ) a iné vnútroštátne orgány by mali takisto mať možnosť integrovať uvedené administratívne údaje do štatistiky v miere, v akej sú takéto údaje potrebné na rozvoj, tvorbu a šírenie európskej poľnohospodárskej štatistiky v súlade s článkom 17a nariadenia (ES) č. 223/2009.

(21)Členské štáty alebo zodpovedné vnútroštátne orgány by sa mali usilovať o čo najväčšiu modernizáciu spôsobov zberu údajov. Malo by sa presadzovať využívanie digitálnych riešení.

(22)V záujme zabezpečenia flexibility a zníženia administratívneho zaťaženia respondentov, NŠÚ a iných vnútroštátnych orgánov by malo byť členským štátom umožnené využiť štatistické zisťovania, administratívne záznamy a akékoľvek iné zdroje, metódy alebo inovatívne prístupy vrátane vedecky podložených a riadne zdokumentovaných metód, ako je imputácia, odhad a modelovanie. Vždy má byť zabezpečená kvalita, a najmä presnosť, včasnosť a porovnateľnosť štatistiky založenej na týchto zdrojoch.

(23)Nariadenie (ES) č. 223/2009 obsahuje ustanovenia týkajúce sa prenosu údajov od členských štátov Komisii (Eurostatu) a využívania takýchto údajov vrátane prenosu a ochrany dôverných údajov. Opatrenia prijaté v súlade s týmto nariadením majú zabezpečiť, aby sa dôverné údaje v súlade s článkami 21 a 22 nariadenia (ES) č. 223/2009 zasielali a využívali výlučne na štatistické účely.

(24)Nariadením (ES) č. 223/2009 sa stanovuje referenčný rámec európskej štatistiky a vyžaduje od členských štátov, aby dodržiavali štatistické zásady a kritériá kvality stanovené v danom nariadení. Pre posudzovanie a zlepšovanie kvality európskej štatistiky a informovanie o nej sú rozhodujúce správy o kvalite. ESSC schválil jednotnú integrovanú štruktúru metaúdajov ako štandard ESS pre predkladanie správ o kvalite, a týmto na základe jednotných štandardov a harmonizovaných metód umožnil uspokojiť požiadavky na kvalitu štatistík stanovené v článku 12 ods. 3 nariadenia (ES) č. 223/2009. Uvedený štandard ESS má prispieť k harmonizácii podávania správ o kvalite podľa tohto nariadenia.

(25)V súlade so zásadou správneho finančného riadenia sa uskutočnilo posúdenie vplyvu s cieľom zamerať štatistický program stanovený týmto nariadením na potrebu účinnosti pri dosahovaní cieľov a zohľadniť rozpočtové obmedzenia.

(26)Keďže cieľ tohto nariadenia, ktorým je systematická tvorba európskej štatistiky o poľnohospodárskych vstupoch a výstupoch v Únii, nie je možné uspokojivo dosiahnuť na úrovni členských štátov, pretože je potrebný koordinovaný prístup, ale z dôvodov konzistentnosti a porovnateľnosti ho možno lepšie dosiahnuť na úrovni Únie, môže Únia prijať opatrenia v súlade so zásadou subsidiarity podľa článku 5 Zmluvy o Európskej únii. V súlade so zásadou proporcionality podľa uvedeného článku toto nariadenie neprekračuje rámec nevyhnutný na dosiahnutie uvedeného cieľa.